section_heading: Satrap Perzije
paragraph_text: Aleksandar ga je za svoju službu u Multanu postavio za satrapa Perzije, jezgre bivšeg Perzijskog Carstva. Ova je satrapija bila vrlo prestižna i bogata, što pokazuje kako je Peukest bio popularan sa svojim kraljem. Kao satrap je 323. pr. Kr. upravljao vojskom od 20.000 perzijskih vojnika, smjenjujući makedonske veterane koji su se vraćali kući. Osim toga, Aleksandar je samo radi njega proširio službu tjelohranitelja, čime je Peukest postao osmi tjelohranitelj.